**KÖZSZOLGÁLTATÁSI SZERZŐDÉS**

amely létrejött egyrészről **Kisbér** **Község Önkormányzata** (**…. Kisbér, …...** bankszámlaszám:, adószám:, képviseli: ….. polgármester (a továbbiakban: Önkormányzat) és

másrészről **Vikom Trans Kft (**2800 Tatabánya, Kőműveskert utca 9.. bankszámlaszám:

11600006-00000000-62981084, adószám: 10436019-2-1, KÜJ: 101361833, KTJ: 102872126 képviseli: Horváth Lajos) a továbbiakban, mint Szolgáltató között alulírott helyen és napon az alábbi feltételekkel:

1.) A szolgáltatás tárgya: Kisbér Község közigazgatási területén a nem közművel gyűjtött háztartási szennyvíz gyűjtése, szállítása, ártalommentes elhelyezése, 26/2013. (XII.11.) önkormányzati rendelet alapján.

2.) Az Önkormányzat, KisbérKözség Képviselő-testületének a \_\_\_\_\_\_\_/2017. (X.31.) számú határozata alapján- megbízza a Szolgáltatót az 1. pontban körül írt tevékenység, szolgáltatási ellátására. A Szolgáltató vállalja az 1. pontban megjelölt szolgáltatás teljesítését. A szolgáltató a nem közművel gyűjtött háztartási szennyvíz elszállítására köteles heti egyszeri alkalommal a járattervben meghatározott napon a közszolgáltatást igénybe vevők részére rendelkezésre állni. A járatterv a szerződés mellékletét képezi. A Szolgáltató a szolgáltatást abban az esetében tagadhatja meg, ha nem a nem közművel gyűjtött háztartási szennyvíz elszállítására irányuló megrendelés történik.

1. A szolgáltatás helye: **Kisbér** Község közigazgatási területe.

4.) A felek a szerződést határozott időtartamra kötik. Jelen szerződést 2025. január 01.

 napjától – 2025. december 31. napjáig hatályos.

5.) A Szolgáltató köteles:

5.1. Biztosítani a szolgáltatás folyamatos és teljes körű ellátását.

5.2. Az 1. pontban megjelölt szolgáltatást az egyes helyi közszolgáltatások ellátásának szabályait tartalmazó mindenkor hatályos önkormányzati rendeletben (továbbiakban: rendelet) meghatározott rendszer, módszer szerint teljesíteni. Ennek elmulasztásából vagy hibás teljesítésből eredő kárért a Szolgáltató felel.

5.3. A szolgáltatás teljesítéséhez szükséges mennyiségű és minőségű járművet, gépet, eszközt, berendezést biztosítani.

5.4. A nem közművel gyűjtött háztartási szennyvíz gyűjtése, szállítása és elhelyezése során az ingatlantulajdonosoknak okozott kárért a Szolgáltató felel. Az ingatlan megközelíthetőségéről és az ingatlanba történő bejutásról minden esetben a Megrendelő - Önkormányzat vagy ingatlantulajdonos - gondoskodik. Az ebből adódó károkért, illetve elmaradásért Szolgáltató semmilyen felelősséggel nem tartozik.

5.5. A közszolgáltatás folyamatos, biztonságos ellátáshoz a jármű és az eszközök tekintetében a szükséges fejlesztéseket és karbantartásokat elvégezni.

5.6. A nem közművel gyűjtött háztartási szennyvíz kizárólag az Önkormányzat által kijelölt helyet és létesítményt veheti igénybe. A Szolgáltató a nem közművel gyűjtött háztartási szennyvíz kizárólag az Észak-dunántúli Vízmű Zrt., mint a nem közművel gyűjtött háztartási szennyvíz ártalmatlanítását végző szolgáltató kezelésében lévő szentgyörgypusztai szennyvíztelepre szállíthatja be és helyezheti el.

5.7. A jelen szerződés hatálybalépésekor a szolgáltatást igénybevevők számára könnyen hozzáférhető ügyfélszolgálatot működtetni.

5.8. A tevékenység végzéséhez szükséges engedélyekről gondoskodni, azokat az engedélyben meghatározott időnként felülvizsgáltatni, a szolgáltatási terület kiterjesztésére az engedélymódosítási kérelmet a hatósághoz benyújtani.

5.9. Vis maiornak minősülő esetekben Szolgáltató a megrendelések teljesítését a helyzet elhárításáig vagy megszűnéséig nem köteles teljesíteni. Vis maiornak számító esetek a következők: természeti-, ipari- és környezeti katasztrófák, útvonalak megbénulása, sztrájk, háború, blokád, karantén, telekommunikáció megszűnése, stb.

6.) Az Önkormányzat köteles:

6.1. A közszolgáltatás hatékony és folyamatos ellátásához a Szolgáltató kérésére, a rendeletben meghatározottak szerint, a szükséges információkat szolgáltatni.

E körben az Önkormányzat vállalja, hogy a jelen szerződés hatályba lépésével egyidejűleg térítésmentesen átadja a Közszolgáltató részére a nem közművel gyűjtött háztartási szennyvíz elszállítására vonatkozó azon adatokat tartalmazó listát, amelyek az egyedi szerződések megkötéséhez és hátralék kezeléséhez szükségesek, továbbá amelyből megállapítható, hogy mely háztartások kötelezettek a közszolgáltatás igénybevételére.

Az Önkormányzat és a Szolgáltató közösen gondoskodnak a lakosság értesítésről, a szolgáltatás igénybevételének feltételeiről, hangsúlyt fektetve arra, hogy tudatosítsák a lakossággal azt a tényt, hogy a szerződés megkötésének elmulasztása vagy megtagadása nem mentesít a szolgáltatási díj megfizetése alól.

6.2. A közszolgáltatás körébe tartozó és a településen folyó egyéb hulladékkezelési tevékenységek, valamint a településen működtetett különböző közszolgáltatások összehangolását elősegíteni.

6.3. Biztosítani **Kisbér** község közigazgatási területén a 4. pontban meghatározott időtartam alatt a Szolgáltató jogát az 1. pontban körül írt tevékenység végzésére.

7.) A Felek rögzítik, hogy a közszolgáltatási díjat a Szolgáltató és az igénybe vevő között létrejött megrendelés alapján a szolgáltatást igénybe vevő fizeti meg a szolgáltatás teljesítésekor. Az elszámolás alapja a helyszínen ténylegesen felszippantott szennyvíz mennyisége.

8.) A Szolgáltatás díja:

8.1. A Szolgáltató a szolgáltatási díjat a mindenkor hatályos jogszabályok figyelembe vételével állapítja meg.

8.2. A szolgáltatás díja a 2025. évre: 4 500 Ft/ m3 + Áfa

 76 000 Ft/forduló + Áfa

A 2025-re érvényes vállalkozási díjat a Felek közös megegyezéssel állapítják meg írásban, amelynek során Vállalkozó egyoldalúan jogosult érvényesíteni a hatósági áremeléseket illetve a ténylegesen felmerült, igazolt többletköltségeit, beleértve a KSH által megadott előző éves infláció mértékét.

9.) A Felek rögzítik, hogy díjhátralék keletkezése esetén a vonatkozó mindenkor hatályos jogszabályok rendelkezései szerint kell eljárni.

10.) A Szolgáltató a szolgáltatás teljesítésére az Önkormányzattal történt előzetes egyeztetést követően közreműködőt vehet igénybe.

11.) Az Önkormányzat jogosult a Szolgáltató szolgáltatás ellátásával összefüggő munkavégzését teljes körűen ellenőrizni. A Szolgáltató köteles az ellenőrzéshez szükséges valamennyi iratot az Önkormányzat rendelkezésére bocsátani.

12.) A Felek megegyeznek abban, hogy az elvégzett szippantásokat szállítólevélen igazolják, a tévesen kitöltött szállítókat jegyzőkönyvezik, a napi nyilvántartásukat havonta egyeztetik, az éves hulladékbevalláskor egyeztetnek.

13.) A szerződés felmondásának szabályai

13.1. A közszolgáltatói szerződés csak akkor mondható fel az önkormányzat részéről, ha a közszolgáltató:

1. a közszolgáltatás ellátása során a környezet védelmére és a vízgazdálkodásra vonatkozó jogszabályok, vagy a rá vonatkozó hatósági határozat előírásait súlyosan megsérti, és ennek tényét a bíróság vagy hatóság jogerősen megállapítja;
2. a szerződésben megállapított kötelezettségét neki felróhatóan súlyosan megsérti.

13.2.A teljesítés megkezdését követően a közszolgáltató a közszolgáltatási szerződést akkor mondhatja fel, ha:

1. az önkormányzat a közszolgáltatási szerződésben meghatározott kötelezettségét – a közszolgáltató felszólítása ellenére – súlyosan megsérti, és ezzel a közszolgáltatónak kárt okoz vagy akadályozza a közszolgáltatás teljesítését, vagy
2. a közszolgáltatási szerződés megkötését követően hatályba lépett jogszabály a közszolgáltatási szerződés tartalmi elemeit úgy változtatja meg, hogy az a közszolgáltatónak a közszolgáltatás szerződésszerű teljesítése körébe tartozó lényeges és jogos érdekeit jelentős mértékben sérti.

13.3. A felmondási idő három hónap.

13.4.A közszolgáltatási szerződés felmondása esetén a települési önkormányzatnak intézkednie kell, hogy a felmondási idő lejártát követően a közszolgáltatás biztosított legyen.

Jelen szerződésben nem szabályozott kérdésekben a Ptk. valamint a mindenkori hatályos jogszabályok az irányadók.

A szerződést a Felek elolvasás és értelmezés után, mint akaratukkal mindenben megegyezőt jóváhagyólag írták alá.

A Felek a szerződésből eredő vitás kérdéseiket elsődlegesen egymás között, peren kívül kívánják rendezni, amennyiben ez nem vezet eredményre hatáskörtől függően a **Tatabányai Járás** Bíróság kizárólagos illetékességét kötik ki.

Kisbér, 2024. ………………... Tatabánya, 2024. november 28.

 Vikom Trans Kft

 polgármester közszolgáltató